OpenLLM-France/wikimedia huggingface dataset:
# Krisis (musika taldea)

Krisis, Aretxabaletan sortutako punk taldea da. 2007an eratu zen eta bi maketa kaleratu ondoren 2016an atera zuten lehen diskoa, Ahora Puedes Gritar. 2018an beraien azkenengo lana grabatu dute " desde otro planeta" izenekoa, maiatzaren 21ean kaleratuko dena

## Diskografia

* maketa (2008)
* maketa (2010)
* Ahora Puedes Gritar (2016, autoekoizpena)
* Desde otro planeta (2018, Rock Izar Records)

## Erreferentziak

* ↑ Krisis: "Sentitzen duguna eta barru-barrutik irteten zaigun musika egiten dugu". (Noiz kontsultatua: 2017-07-23).
* ↑ Insonoro.com. Krisis - Ahora puedes Gritar. (Noiz kontsultatua: 2017-07-23).
* ↑ (Gaztelaniaz) «Rock Izar Records | Producción, Management y Promoción» Rock Izar Records | Producción, Management y Promoción (Noiz kontsultatua: 2018-05-16).

## Kanpo estekak

* Datuak: Q61361025
# Krisipo

Krisipo pertsonaia ezberdinen izena da:
* Krisipo Solikoa, antzinako greziar filosofo estoiko bat,
* Krisipo (mitologia), greziar mitologiako heroi bat.
# Krisipo Solikoa

Krisipo Solikoa (antzinako grezieraz: Χρύσιππος ὁ Σολεύς, Chrysippos ho Soleus; c. K.a. 280-c. K.a. 207) Garai Helenistikoko greziar filosofo estoiko bat izan zen. Kleantes ikasle izan zen eta Stoa eskola estoikoaren hirugarren burua K.a. 230. urtetik, Kleantes ondoren. Idazle emankorra izan zen baina bere lan guztiaren zati bakan batzuk bakarrik gaurdaino. Bere lorpen nagusia logika proposizional baten garapena izan zen eta horrela, antzinateko logiko handienetakoa dela aipatu da.

## Erreferentziak

* ↑ (Ingelesez) Stanford Encyclopedia of Philosophy: Ancient Logic eta Stoicism sarrerak. 2009-09-25.
* Datuak: Q211411
* Multimedia: Chrysippus of Soli / Q211411
# Krishnagiri barrutia

Krishnagiri barrutia Indiako barruti bat da, Tamil Nadu estatuan. 1.879.809 biztanle ditu 5.143 kilometro koadrotan.

## Mugakideak

Honako barrutiekin egiten du muga:
Bengaluru Rural barrutia Tirupattur district $^{(en)}$ Dharmapuri barrutia Chittoor barrutia

## Ikus, gainera

* Tamil Nadu

## Kanpo estekak

* Datuak: Q15183
* Multimedia: Krishnagiri district / Q15183
# Krisi ekonomiko

Krisi ekonomikoa egoera ekonomiko orokorraren okertze nabarmena da, langabezia, BPG, errenta, inflazio eta beste aldagai makroekonomikoen bilakaera negatiboaren bitartez azalerazten dena. Krisi ekonomikoek eragin nabarmena dute gizartean, pobrezia areagotuz eta pertsona eta familien errenta eta kontsumo-ahalmena murriztuz; aldi berean, aldaketa politikoak eta, muturrean, sistema sozioekonomikoaren suntsipena ere ekar ditzake. Krisi ekonomikoen kausak anitzak izan daitezke: hondamendiak, gerrak, finantza-sistemaren desegokitasuna, espekulazioa edo sistema soziopolitikoaren jasanezintasun bera. Krisi ekonomikoak antzinatik gertatu dira, baina kapitalismoaren garapenarekin batera hartzen dute izaera errepikakor eta ziklikoa; ildo horretatik, marxismotik krisi ekonomikoak kapitalismoaren berezko ezaugarria direla baieztatzen da.

## Kanpo estekak

* Datuak: Q290178
* Multimedia: Economic crises / Q290178
# Kladodio

Kladodioa hostoaren eginkizunak betetzeko gaitasuna duen zurtoina edo adarra. Landare batzuetan, hodi-egitura izaten du (zainzurietan); beste batzuetan, hosto mamitsu batena (indipikuan); eta, beste zenbaitetan, benetako hosto batena (erratz landarean). Azken horren kladodioei filokladodio edo kladofilo esaten zaie.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1366573
* Multimedia: Cladodes / Q1366573
# Kladnoita

Kladnoita substantzia organiko motako minerala da.

## Ezaugarriak

Kladnoita substantzia organiko mineralaren formula kimikoa hau da: ${\ce {C6H4(CO)2NH}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Kladnoite: Mineral information, data and localities.» www.mindat.org (Noiz kontsultatua: 12-05-2019).
# Kladovo

Kladovo, Serbiako udalerri bat da, Bor barrutian. Danubio ibaiaren eskuineko ertzean dago.
2011ko erroldaren arabera 20.635 biztanle zituen.
* Datuak: Q27163
* Multimedia: Kladovo / Q27163
# Kladno (Kladno barrutia)

    Artikulu hau Bohemiako udalerriari buruzkoa da; beste esanahietarako, ikus «Kladno».
Kladno Txekiar Errepublikako udalerri bat da. 68.804 biztanle ditu eta 36,97 kilometro koadroko azalera. Kladno barrutian dago.
Erdialdeko Bohemia eskualde administratiboan kokatutako hiria da. 2013an 68.551 biztanle zituen. Pragatik 25 km ipar-mendebaldera dago, hiri horren metropoli eremuaren barnean.

## Historia

Kladnoren lehenbiziko aipamen idatzia XIV. mendekoa da. 1842tik aurrera, harrikatzaren ustiatzeari esker, industria gune garrantzitsu bilakatu zen.

## Ekonomia

Ekonomiaren oinarria industria astuna da. Labe garaiak eta altzairutegiak daude. Horrez gainera, makineria, kableak eta txirrindulak ere ekoizten dira.

## Erreferentziak

* ↑ Txekiar Errepublikako udalerrietako biztanleria, 2013ko urtarrilaren 1ean Czso.cz
* 1 2 Kladno 2013 Encyclopædia Britannica, Inc. Global.britannica.com

## Kanpo estekak

* Datuak: Q155993
* Multimedia: Kladno / Q155993
# Klado

Kladoa (antzinako grezieraz: κλάδος, adarra) edo monofiloa arbaso bat eta haren ondorengo guztiak biltzen dituen izaki-bizidunen talde bat da, hau da, bizitzaren zuhaitzaren adar bat. Arbasoa ale bakarra izan daiteke, populazio bat edo espezie bat. Biologiaren baitan kladistika arduratzen da sailkapen hauek egiteaz.
Talde ezagun asko kladoak dira, adibidez karraskariak eta intsektuak; kasu horietan, bai arbaso komuna zein haren ondorengo guzti-guztiak izen horrekin izendatzen dira. Baina, adibidez, musker edo tximino ez dira klado baliagarriak: bi kasuetan, azken arbaso komunaren ondorengo guztiak ez dira sailkapen horretan sartzen, sugeak ez daudelako muskerren barruan, eta tximinoen barruan ez dagoelako gizakirik.
Taxonomian, kladoak ez diren taldeak ezabatzeko joera gero eta handiagoa da.

## Kanpo estekak

* Datuak: Q713623
# Klavdi Nemexaiev

Klavdi Semionovitx Nemexaiev (errusieraz: Клавдий Семёнович Немешаев) ingeniari, estatu-gizon, kontseilari pribatu (1905/04/17) errusiarra izan zen, Errusiako Inperioko Trenbideen ministroa 1905-1906 urteetan.

## Biografia

Ikastaro bat egin zuen Trenbide Ingeniarien Institutuan. Syzran-Viazma trenbidea zuzendu zuen. 1885az geroztik - Hego-mendebaldeko Trenbideen burua. Siberiar-Ussuri Trenbidearen eta Siberiako Ibaiak Ikuskatzeko Batzordeko Lehendakariaren kamarada.
1905-1906an Trenbideetako ministroa izan zen Sergei Witten kabinetean. Horren ostean, 1906an berriro Hego-mendebaldeko Trenbidea kudeatu zuen.
1911n Estatu Kontseiluko kide izendatu zuten. 1914an, Galitziako trenbideen kudeaketaren ardura hartu zuen.
Iraultzaren ostean, Trenbideen Herri Komisarioan lan egin zuen eta Urriko Trenbideko zuzendaritzako kide izan zen.
Hego-mendebaldeko trenbidearen Kyiv-Korosten zatiko bi geltoki izendatzen dira haren omenez. Hauek Nemeshayevo eta Klavdievo geltokiak dira.

## Familia

Maria Gustavovnarekin ezkondu zen, G.I List Moskuko enpresaburuaren alaba .

## Sariak

* Santa Ana ordena, 3. gradua (1892/03/13)
* San Vladimir ordena, 4. gradua (1899/04/18)
* San Vladimir ordena, 3. gradua (1901/01/04)
* San Estanislao ordena, 1. gradua (1904/03/28)
* Santa Ana ordena, 1. mailakoa (1906/05/07)
* San Vladimir ordena, 2. gradua (1910/04/18)
* Erreskripzio altuena (1915/03/22)
* Arrano Zuriaren Ordena (1917/01/01)
Atzerrikoa:
* Bukhara Urrezko Izarraren Ordena, 1. mailakoa (1898)
* Errumaniako Izarren Ordena, 3. klasea (1899)
* Bulgariako Merezimendu Zibileko Ordena, 2. mailakoa (1899)

## Kargu politikoak

| Aurretik Mikhail Khilkov | Errusiako Inperioko 14. Trenbideetako Ministroa 1905eko azaroaren 6 – 1906ko maiatzaren 5 | Ondorengo Nikolai Shaufus |

## Kanpo estekak

* Datuak: Q4316919
* Multimedia: Nemeshaev Klavdiy / Q4316919
# Klaustro

Kalostra edo klaustroa patio baten inguruko ibiltoki estalia da, alde batean kolomadia duena eta sarrien elizen alboan edo monasterioen barnean eraikiak. Munduko kalostra handiena Salerno ondoko Certosa di Padula monasteriokoa da (12.000m²), Italia hegoaldean.

## Egitura eta historia

Lauki- edo laukizuzen-formakoak izaten dira klaustroak gehienetan; inguruan pasabide estaliak dituzte, eta erdian iturria edo putzua. Monasterioetan, klaustroek bertako eraikuntzak lotzen dituzte, eta batetik bestera joateko bide dira. Bi eratakoak ziren Erdi Aroko klaustroak: beneditarren erakoak eta zistertarrenekoak. Beneditarren klaustroek eliza zuten alde batean, eta beste aldean jangela, era horretan elizaraino sukaldeko zaratarik eta usainik ez iristeko; batzar-gela hegoaldean izaten zuten, eta logelak lehen pisuan. Zisterraren ordenako monasterioetan, bi pisu hartzen zituen askotan klaustroak; goikoan logelak izaten ziren, eta behean, berriz, fraide gazteen ikasgelak eta lantegiak. Nolanahi ere, klaustroa beti zen monasterioetako biltoki nagusia. Bestalde, klaustroen erdiko partea, askotan, monasterioko edo katedraleko hilobia izaten zen.
XI. mendea arte klaustroetako estalpea zurezkoa zen. Erromanikoaren garaian kanoi-ganga erabiltzen hasi zen, eta harroina eta kapitela zuten zutabeek. Zutabeen gainean puntu-erdiko arkua ezartzen zen, eta kapiteletan hornidurak; XII. mendekoak oso aberatsak ziren. Zisterraren erreforma iritsi zenean, hornidurak baztertu ziren, eta klaustroak soilagoak egin ziren, baina berehala, XIII. mendean, hasi ziren estilo gotikoko klaustro dotoreak. Klaustro gotikoak lauki luze baten forma zuen, estalpeak gurutze-eiteko ganga izaten zuen, zutabeak erromanikokoak baino fuste estuagoa, eta arkuetako hutsuneetan koloreetako beirak izaten ziren batzuetan. Klaustroen gainean beste igarobide bat, arkuduna eta estalia, izaten zen. Errenazimentu garaian klaustro gotikoa erabili zen batez ere, baina estilo horretako zutabe estuak erabili ordez, ordena klasikoetako zutabeak ezarri ziren. Katedraletan ez ziren klaustroak eraikitzen, baina hirietako eraikuntzetan hasi ziren jartzen.

## Ikus, gainera

* Peristilo

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1430154
* Multimedia: Cloisters / Q1430154
# Klavdia Boiarskikh

Klavdia Sergeievna Boiarskikh (errusieraz: Кла́вдия Серге́евна Боя́рских; Verkhniaia Pyxma, 1939ko azaroaren 11 – Jekaterinburg, 2009ko abenduaren 12a) sobietar iraupen eskiatzailea izan zen, 1964ko Neguko Olinpiar Jokoetan nabarmendu zena.

## Biografia

1939ko azaroaren 11n Jekaterinburgetik gertu dagoen Verkhniaia Pyxman jaio zen. Sverdlovsk oblastekoa, hiri garai hartan Sobietar Batasunakoa zen eta gaur egun Errusiar Federaziokoa da.

## Kirol karrera

Austriako Innsbruck hirian ospatu ziren 1964ko Neguko Olinpiar Jokoetan emakumezkoen iraupen eskiko dominatzailea izan zen, parte hartu zuen hiru probak irabaziz, 5 kilometro, 10 kilometro eta 3x5 kilometro erreleboak. Munduko Eski Nordiko Txapelketan bi urrezko domina irabazi zituen 10 kilometro eta 3x5 kilometro erreleboetako proban, baita zilarrezko domina bat ere 5 kilometroko proban 1966ko Munduko Eski Nordiko Txapelketan.

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* Datuak: Q233710
* Multimedia: Klavdiya Boyarskikh / Q233710
# Klavdia Nikolaieva

Klavdia Ivanovna Nikolaieva (errusieraz: Клавдия Ивановна Николаева; San Petersburgo, 1893ko ekainaren 13a - Mosku, 1944ko abenduaren 28a) errusiar boltxebikea izan zen, langile familia batetako alaba, sindikalismoan nabarmendu zena.

## Biografia

Lehen aldiz 1908an atxilotu zuten, 15 urte zituela, eta 1909an Alderdi Boltxebikeko kide egin zen. 1905eko iraultzan parte-hartze aktiboa izan zuen, eta 1917eko Otsaileko iraultza arte bete bi aldiz atxilotu zuten. 1917an Rabotnitsa (“Emakume Langilea”) egunkariaren zuzendari izan zen. Egunkari honek garrantzia handia izan zuen boltxebismoa eta genero-askapena uztartzean, baina baita ere genero-auziez haratago: 1917ko uztailean Behin-Behineko Gobernuak Alderdi Boltxebikea jazarri zuenean, eta honen egunkari eta publikazioak (Pravda barne) debekatu zituenean, Rabotnitsa izan zen boltxebikeen argitalpen jarrai bakarra (Leninen “Hiru krisi” artikulua egunkari honetan atera zen).
Urriko Iraultzaren ostean, Rabotnitsaren zuzendari izan zen 1924 urtea arte, urte horretan Alderdi Boltxebikearen Komite Zentraleko kide aukeratu baitzuten. 1924-25 artean Alderdi Boltxebikearen Antolakuntzarako Departamenduko kide izan zen, eta 1924 eta 1926 artean Alderdi Boltxebikearen Sindikatuekiko Harremanen Bulegoaren buru izan zen. 1930 eta 1933 artean kargu garrantzitsuago bat izan zuen: Alderdiaren masa-agitaziorako buru izan zen, eta 1936tik aurrera Sobietar Batasuneko Sindikatuen Batasuneko Idazkari. 1933an, Leninen Ordena eman zioten. 1937an, Sobiet Goreneko ordezkari aukeratu zuten, eta 1938an, Sobiet Gorenaren Presidiumen kide. 1944an hil zen.

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* 1 2 3 Nikolaieva, Klavdija, K17, 2017-08-01. CC0 Domeinu Publikoa
* Datuak: Q4320205
* Multimedia: Klavdia Nikolaeva / Q4320205
# Klazomene

Klazomene (grezieraz: Κλαζομεναί) Joniako greziar polisa izan zen, egun Esmirnatik gertu dagoen Kilizman herrian dagoena. Joniar Ligaren kidea, zilarrezko txanponak egiteko lehenengo hirietako bat izan zen.

## Erreferentziak

* ↑ Euskaltzaindia. (2006-1-27). Antzinateko hirien euskarazko izenak. .

## Kanpo estekak

* Datuak: Q536598
* Multimedia: Klazomenai / Q536598
# Kleantes

Kleantes Asoskoa (grezieraz: Κλεάνθης; K.a. 330 ing. – K.a. 230 ing) Antzinako Greziako filosofo estoikoa eta boxealaria izan zen, Zenon Zitiokoaren ondorengoa izan zena Atenasko eskola estoikoaren burutzan.
Hasiera batean boxealaria izanik, Atenasera joan zen filosofia ikastera. Hor, Zenonekin ikasi zuen, gauean ur-garraiolari gisa lan eginez ogibidea irabaziz. Zenon K.a. 262an hil ondoren, eskolako buru bihurtu zen, eta hor aritu zen 32 urtez. Kleantesek arrakastaz mantendu eta garatu zuen Zenonen doktrina. Ideia berriak sortu zituen fisika estoikoan, eta estoizismoa aurrera eraman zuen materialismoaren eta panteismoaren printzipioekin bat. Dena dela, Kleantesek idatzitakotik gutxi heldu da gureganaino.
Krisipo izan zuen ikasleetako bat, zeina, haren ondorengoa izateaz gain ekolako burutzan, pentsalari estoiko garrantzitsuenetakoa ere izan baitzen.

## Kanpo estekak

* Datuak: Q310149
* Multimedia: Cleanthes / Q310149
# Klaustrofobia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Klaustrofobia toki itxietan egoteko beldurra da.
Klaustrofobikoek, berez ez diote toki itxiari beldurra, baizik eta bertan gerta daitekeenari (itxita gelditu, asfixia, etab.). Ondorioz, ikara eta antsietatea senti dezakete. Baita bihotz-taupaden eta arnasaren frekuntzien igoera.

## Ikus, gainera

* Agorafobia

## Kanpo estekak

* Datuak: Q186892
* Multimedia: Claustrophobia / Q186892
# Klausura

    Ez nahasi itxierarekin.
Klausura komentuetan, kanpoko inor ezin sar daitekeen barrutia da; barruti horretatik irteteko edo bertan sartzeko debekua; egoera horri dagokion bizimoldea. Berez, klaustroaren etimologia berbera du.
Klausuraren helburua da Jainkoarekiko lotura mistikoa bilatzeko bilketa-, isiltasun-, otoitz- eta bestelako baliabide aszetikoen giroari eustea. "Mundua"rekiko bereizketa fisiko hori gorabehera, erlijiosoek gizateriarekin eta beren arazoekin estuki lotuta egon nahi dute, bitartekotza gisa eskainitako otoitzen bidez. Hortik, adibidez, Teresa Lisieuxekoa, Frantziako bere komentutik inoiz atera ez zena, misioen zaindaria izatea.
Gaur egun klausura praktikatzen duten ordena erlijiosoen artean honako hauek ditugu adibide gisa: beneditarrak, karmeldarrak, klaratarrak, kartusiarrak, besteak beste.

## Erreferentziak

* ↑ Euskalterm: [Hiztegi terminologikoa] [2003]
* ↑ Euskaltzaindia. Klausura. in: Euskaltzaindiaren Hiztegia..

## Kanpo estekak

* Datuak: Q1746003
# Lan-estazio

Lan-estazio (ingelesez: workstation) ahalmen haundiko ordenagailu edo terminal bat da, sare interfaze baten bitartez sare-zerbitzarira konekta daitekeena.

## Kanpo estekak

* Datuak: Q192525
* Multimedia: Workstations / Q192525
# Lan-indar

Lan-indarra, Karl Marxek landu zuen terminoa da, bere obrarik ezagunena den Das Kapitalen garatzen duena. Gizaki orok lan bat egiteko duen gaitasun fisiko eta mentalari egiten dio erreferentzia.

## Lan-indarraren balioa

Lan-indarra eta balioaren arteko Marxen teoriak dionez, lan-indarraren balioa, beste edozein merkantziarena bezala, hau ekoizteko behar izan den lan denboraren araberakoa da. Kasu honetan, bere balioa langilearen eta bere ingurukoenak determinatuko lukete. Lan-indarraren balioak ezaugarri sozial, historiko eta kulturalak barneratzen ditu.

## Lan-indarraren eta lanaren arteko desberdintasuna

Teoria marxistaren arabera, "lan-indar" eta "lan" kontzeptuak ez dira sinonimoak. Azken hau materializazioa da, lehenak errepresentatzen duen potentzialaren zehaztasuna.
Engelsek Ekonomia Politikoan desberdintze hau egitearen garrantzia azpimarratzen du eta Marxek egiten dion kritikarako garrantzitsua da, ezinbestekoa baita gainbalioa eta irabazien funtzionamendua azaltzeko. Marxek termino hau ezagutarazi arte, lana merkantzia bat bezala tratatzen zen, kontraesanak eta akats teorikoak eraginez.
Langileak kapitalistari saltzen diona ez da bere lana, bere lan-indarra baizik. Langilea, kontratu baten bidez, lan bat egitera konprometitzen da bere lan-indarraren berdina den soldata baten truke; hau da, bere biziraupenerako beharrezko ondasunen balioaren berdina.

## Ikus, gainera

* Lan (eskubidea)
* Lan (ekonomia)

## Kanpo estekak

* Datuak: Q3748888
# Lan-ekonomia

Lan-ekonomia, lan munduan, ekonomia espezialitateko adarrekoa da. Hartzen den erabakiaren arabera zientzia ekonomikoan, ekonomiaren lan alderdien analisiak ezaugarri bereizgarriak lortuko ditu eta gainerakoetatik oso desberdinak izango dira. Gaur egungo ekonomian, ikuspegi neoklasikoa nagusitzen da.
Lan-ekonomian sortzen diren arazo nagusien artean daude langabezia, soldata-maila, lanaren produktibitatea, kalitatea eta lanpostuen egonkortasuna, beste batzuen artean.

## Orekako eta desorekako ikuspegiak

Lan-ekonomiaren barruan ikuspegi desberdinetarako eta hurbilketetarako taldeetan sailkatzea oso baliagarria izan daiteke, lan merkatua, orekari dagokionez edo desorekaren identifikazioaren funtzionamenduan jartzen duten enfasiaren ondorioz, ulertzen dutenaren arabera sailkatzeko. Oreka-teoriaren barruan, joera dominantea edo nagusia eskola neoklasikoak du. Hau egoerarik tradizionalena izango litzateke eta giza kapitalak ere hainbat ekarpen egin zituen.
Desorekaren ikuspegi tradizionala marxista da, Marxek utzitako elementu teorikoekin. Ikuspegi honek zenbait ekarpen ere jaso ditu, eta adibide nabarmenena Latindar Amerikarreko saileko teorialarien ekarpenak eta Frantziatik eskola erregulazioko autoreak.

## Lan-ekonomia neoklasikoa

Eskola neoklasikoaren ikuspegitik, lan-ekonomiak bere ikerketa lan-merkatuan zentratuta dauka. Funtzionamendu berdintsua erabiltzen duen merkatu batetik hasten dira, non egongo den eskari eta eskaintza bat bi pertsonen arteko interakzioa edo interakzioa edukiko duena. Eta hortik salerosketa bidezko trukea sortuko da, produktu edo objektu bati prezio eta kantitate jakin bat ezartzearen ondorioz. Kasu honetan, prezioa soldata da eta kantitatea langile kopurua edo egindako lan orduak. Ondorio gisa, lehia perfektuko suposizio ohikoetatik abiatuz, lan-merkatuko soldatak ezartzeko eta orekako lanposturako joera izango du. Soldata hau lanaren produktibitate marjinalari egokitzen zaio eta lanpostu maila horretan lan egin nahi duten langileak ezarrita dagoen gutxieneko soldataren truke egin beharko dute lan. Langabezia ez boluntarioa langabezia boluntarioa izango da kopuru baxukoa eta oso iraupen txikikoa.

## Bibliografia

* Richard Blundell and Thomas MaCurdy, 2008. "labour supply," The New Palgrave Dictionary of Economics, 2nd Edition Abstract.
* Freeman, R.B., 1987. "Labour economics," The New Palgrave: A Dictionary of Economics, v. 3, pp. 72–76.
* John R. Hicks, 1932, 2nd ed., 1963. The Theory of Wages. London, Macmillan.

## Kanpo estekak

* Datuak: Q28161
* Multimedia: Work / Q28161
# Lan-gatazka

Lan-gatazka lan-baldintzak direla eta langile eta enpresako nagusien artean sortzen diren desadostasunak eta gatazkaka dira. Lan gatazkak honela sailkatzen dira:
* eragindako pertsona kopuruaren arabera,
** norbanakoarenak, enpresaren eta langile bakar baten artean sortzen direnak dira. Helburua langileak dituen eskubideak enpresak onartzea izaten da eta negoziazioaren emaitzak, langile horrengan bakarrik izaten du eragina.
* kolektiboak edo taldearenak enpresaren eta langile talde baten artean sortzen dira. Helburua langile taldeak dituen eskakizunak lortzea izaten da eta negoziazioaren emaitzak oraingo taldeko partaideengan eta etorkizunean izango direnengan izaten du eragina.
* gaiaren arabera,
** juridikoak, lan-arauen interpretazio edo aplikazio desberdinen ondorioz sortzen direnak;
** ekonomikoak, enpresaren eta langileen arteko interes ekonomiko kontrajarrien ondorioz sortzen dira.
* erabilitako bitartekoen arabera,
** bortitzak, indarkeria erabiltzen bada, era esplizituan edo subliminalean, hitzezkoa edo fisikoa, pertsonen nahiz gauzen aurkakoa.
** baketsuak, aldarrikapenak edo eskaera nagusiak indarrean dauden legeen bidez egiten badira, epaitegietan, bitartekarien bidez, negoziatuz.
* emaitzen arabera,
** suntsitzaileak edo adostasun gabekoak, gatazkak areagotu eta okerrera egiten denean, jatorritik aldenduz, berezko dinamika hartuz eta kontraesanak eta arazo berriak sorraraziz.
** emankorrak edo adostasunezkoak, gatazkak ondorio onak izan ditzake, gatazka areagotzea saihesten bada.

## Kanpo estekak

* Datuak: Q5782934
# Lan

Lan zenbait esanahi izan ditzake:
* Lan (fisika): Magnitude fisikoa
* Lan (eskubidea): Pertsonek soldata edo diru truke zeozerren produkzioan nolabaiteko parte hartzen dutenean.
* Lan (ekonomia): Ekoizpen faktorea ekonomian.
Lana hau izan daiteke:
# Labé

    Artikulu hau hiriari buruzkoa da; tresna gaitzat duena beste hau da: «Labe»
Labé Gineako hiria da, izen bereko eskualdeko hiriburua. 2008ko estimazioaren arabera 200.000 biztanle zituen.

## Klima

Datu klimatikoak (Labé) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 31.8 | 33.3 | 34.4 | 34.4 | 33.8 | 30.8 | 28.3 | 27.7 | 28.2 | 28.8 | 31.0 | 30.5 | 31.1 |
| Batez besteko tenperatura (ºC) | 19.4 | 21.3 | 23.2 | 26.1 | 24.3 | 22.9 | 20.6 | 21.5 | 21.5 | 21.6 | 18.8 | 19.1 | 21.7 |
| Batez besteko tenperatura minimoa (°C) | 5.7 | 4.7 | 5.2 | 12.2 | 15.1 | 15.2 | 15.0 | 15.5 | 14.8 | 13.0 | 8.4 | 6.1 | 10.9 |
| Pilatutako prezipitazioa (mm) | 2 | 4 | 9 | 35 | 141 | 233 | 315 | 340 | 288 | 141 | 34 | 2 | 1544 |
| Prezipitazio egunak (≥ 1.0 mm) | 0 | 0 | 1 | 3 | 11 | 15 | 20 | 22 | 21 | 12 | 2 | 1 | 108 |
| Eguzki orduak | 270 | 256 | 261 | 232 | 211 | 180 | 148 | 131 | 159 | 195 | 236 | 257 | 2536 |
| Hezetasuna (%) | 38 | 37 | 40 | 43 | 64 | 74 | 86 | 82 | 81 | 77 | 71 | 47 | 62 |
| Iturria: NOAA ||||||||||||||

## Erreferentziak

* ↑ (Ingelesez) National Oceanic and Atmospheric Administration. Labé Climate Normals 1961–1990. .

## Kanpo estekak

* Datuak: Q1020384
* Multimedia: Labé / Q1020384